 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - PROIECT**

**31 IANUARIE 2018**

Ca urmare a solicitării de emitere a acordului de mediu adresată de COMUNA TIHA BÎRGĂULUI,cu sediul în judeţul Bistrița-Năsăud, comuna Tiha Bîrgăului, localitatea Tiha Bîrgăului, str. Principală, nr. 452, înregistrată la Agenţia pentru Protecţia Mediului Bistriţa-Năsăud cu nr. 11113/2.10.2017, cu ultima completare la nr. 871/25.01.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *31.01.2018*, că proiectul *„PNDR - Modernizare drumuri în comuna Tiha Bîrgăului”,* propus a fi amplasat în localităţile Tiha Bîrgăului, Tureac, Mureşenii Bîrgăului, Piatra Fîntînele, comuna Tiha Bîrgăului, județul Bistrița-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

***a)*** *Proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012, fiind încadrat în Anexa 2:*

*-* *la punctul 10, lit.e), construirea drumurilor, altele decât cele prevăzute în anexa 1;*

*- la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

***b)*** *prin proiect se propune reabilitarea următoarelor drumuri şi străzi cu lungime totală de 5,995 km, astfel:*

*- drum vicinal în localitatea Tiha Bîrgăului la Mureşan – 0,210 km*

***-*** *drum vicinal în localitatea Tiha Bîrgăului la Timiş – 0,210 km*

*- drum vicinal în localitatea Tiha Birgaului pe lângă Vale – 1,420 km*

*- drum vicinal în localitatea Tureac la Cimitir – 0,200 km*

*- drum vicinal în llocalitatea Tureac-Valea Sutenilor – 0,595 km*

*- drum vicinal în localitatea Tureac la Graţian – 0,300 km*

*- drum vicinal în localitatea Muresenii Bîrgăului Posta Veche – 0,940 km*

*- drum vicinal în localitatea Muresenii Bîrgăului la Moară - 0,530 km*

*- drum vicinal în localitatea Muresenii Bîrgăului La Givan – 0,280 km*

*- drum vicinal în localitatea Muresenii Bîrgăului la Cimitir – 0,260 km*

*- drum vicinal în localitatea Muresenii Bîrgăului a Grodon – 0,280 km*

*- drum vicinal în localitatea Muresenii Bîrgăului la Dealul lui Iancal (la Gicanu) – 0,280 km*

*- drum vicinal în localitatea Mureşenii Bîrgăului la Blaju Vechi – 0,235*

*- drum în localitatea Piatra Fîntinele-Ciosa DC 5 (La Tăşuleasa)- 0,470 km*

*- strada La Mureşan din localitatea Mureşenii Bârgăului este cu două benzi de circulaţie 2x2,75 m, restul străzilor sunt cu o bandă de circulaţie, încadrate de rigolă betonată şi de bandă de încadrare de 0.25 cm consolidată cu balast de 15 cm.*

*- drumurile care pornesc din drumul naţional sunt amenajate pe 20 m lungime cu îmbrăcăminte asfaltică;*

*- pe străzile La Moara (20 m) şi Posta Veche (75 m) din localitatea Mureşenii Bârgăului stratul din beton asfaltic este degradat şi s-a prevazut un covor asfaltic de 4 cm Ba16;*

*- pe drumurile La Moara, Dealul lui Iancal, La Givan pe unele sectoare traseul se desfăşoară în vecinatatea unor pâraie şi s-au proiectat lucrări de consolidare a malului pe zonele instabile pentru a evita surparea drumului. Zidurile de sprijin de debleu sunt necesare pentru a lărgi platforma drumurilor şi pentru a asigura elementele geometrice proiectate;*

*- pe drumurile cu o bandă de circulatie s-au proiectat platforme de încrucişare;*

*- s-a prevăzut zid de sprijin din beton cu lungime de 144 m, gabioane pe Drum vicinal în localitatea Mureşenii Bîrgăului la Moara cu lungime de 140 m;*

*- având în vedere gabaritul limitat de proprietăţi, s-au prevazut rigole pereate cu beton C25/30, cu dimensiuni reduse 0,50 -0,80 m lăţime;*

*- s-au înlocuit toate podeţele tubulare degradate cu podeţe cu ∅ de minim 500;*

*- pentru asigurarea scurgerii apelor s-au proiectat şanţuri cu lumgime de 472 m, rigole de beton de 120 m şi rigole carosabile de 486 m;*

*- pe drumurile Valea Sutenilor, La Moara, Posta Veche, DC 5 unde sunt zone cu izvoare, s-au prevăzut drenuri longitudinale pentru colectarea şi evacuarea apelor*

*- s-au proiectat şanţuri pereat cu lungime de 472 m, rigole betonate de 120 m, rigole carosabile de diferite dimensiuni cu lungime de 2575 m, drenuri longitudinale de 325 m, amenajare canal cu 10 cm beton C25/30, 5 cm nisip de 1225 m;*

*- proiectul prevede realizarea a 13 podeţe transversale şi 22 podeţe longitudinale, înlocuirea a 9 podeţe existente în localitățile Tiha Bîrgăului, Tureac și Mureșenii Bîrgăului, comuna Tiha Bîrgăului*

***c)*** *Proiectul are efect cumulativ cu alte proiecte existente în zonă respectiv realizarea următoarelor podeţe: pod în Loc. Mureșenii Bîrgăului - La Gîvan, pod în Loc. Mureșenii Bîrgăului - La Moara, pod în Loc. Mureșenii Bîrgăului - La Gicanu se suprapun cu proiectul* ***„Construire poduri în Comuna Tiha Bîrgăului, județul Bistrița-Năsăud”****, propus a fi amplasat în intravilanul localitățile Tiha Bîrgăului, Tureac și Mureșeni Bîrgăului, comuna Tiha Bîrgăului, pentru care APM Bistriţa-Năsăud a emis DEÎ nr. 704/17.11.2017, fără EIA şi fără EA, dar efectul nu poate fi semnificativ;*

***d)*** *Proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite.*

***e)*** *Dintre resursele naturale se utilizează agregate minerale și apă.*

***f)*** *La faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă.*

***g)*** *Nu se utilizează substanţe periculoase sau tehnologii care să inducă risc de accidente.*

***h)*** *Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

***i)*** *Din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

***j)*** *Anunţul public privind depunerea solicitării de emitere a acordului de mediu a fost mediatizat prin: afişare la sediul Primăriei comunei Tiha Bîrgăului, publicare în presa locală, afişare pe site-ul şi la sediul APM Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

***a)*** *Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat parţial la limita sitului Natura 2000 ROSCI0051 Cuşma, respectiv drumul vicinal din localitatea Tureac-Valea Sutenilor cu lungime de 595 m este amplasat la limita sitului;*

***b)*** *Situl Cuşma a fost declarat Sit Natura 2000 SCI pentru protejarea a 12 tipuri de habitate (7 habitate de pădure, 2 de tufăriş, 1 de fâneţe montane şi 2 de mlaştini), 4 specii de mamifere, 3 specii de reptile şi amfibieni, 3 specii de peşti şi 5 specii de nevertebrate, toate de interes comunitar.*

*c) proiectul nu are impact semnificativ asupra speciilor de interes comunitar pentru care a fost desemnată aria naturală protejată, deoarece:*

* *implementarea proiectului nu va conduce la pierderi sau fragmentări de habitate, cu semnificație pentru speciile de interes comunitar;*
* *lucrările se vor executa în vecinătatea sitului, nu sunt de amploare și numai în perioada de execuție a lucrărilor se va manifesta un impact local, limitat în timp. Se poate aprecia că pe termen mediu și lung dinamica populației criteriu ce a stat la baza desemnării sitului nu va fi influențată;*
* *proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*
* *nivelul și semnificația impactului datorate proiectului rămân limitate, punctiforme și lipsite de relevanță asupra elementelor ce au stat la baza desemnării sitului;*
* *proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale, ş.a.;*
* *proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată.*

*d) din analiza listei de control pentru etapa de încadrare privind evaluarea adecvată,* *finalizată în şedinţa Comisiei de Analiză Tehnică, nu rezultă un posibil impact semnificativ al proiectului asupra sitului Natura 2000 ROSCI0051 Cușma.*

Pentru proiectul propus Asociaţia Proprietarilor de Pădure din comuna Bistriţa-Bârgăului – Ocolul Silvic Bistriţa-Bârgăului, în calitate de custode al ariei protejate, a emis avizul nr. 4275/122/24.11.2017.

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*4. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*5. Se vor lua măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite.*

*6. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*9. Se interzice spălarea utilajelor şi a mijloacelor de transport în albia sau pe malurile cursului de apă. Se interzice alimentarea cu carburanţi şi lubrefianţi a mijloacelor auto şi a utilajelor în perimetrul balastierei.*

*10. Se interzice accesul de pe amplasament pe drumurile publice cu utilaje şi mijloace de transport necurăţate.*

*11. În scopul conservării speciilor de interes comunitar pentru care a fost declarat situl și a habitatului acestora din zona de implementare a proiectului, se interzice:*

*- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

*- deteriorarea şi/sau distrugerea locurilor de reproducere, de odihnă ori de hrănire;*

*- efectuarea de lucrări de orice fel în albia minoră a râului, care pot aduce modificări cursului de apă, configurației malurilor, precum și funcțiilor hidrologice ale acestuia;*

*- orice intervenţii asupra malurilor, precum și distrugerea sau degradarea vegetaţiei de pe malurile râului (rădăcini, arbori, lăstăriș și stuf), în vederea evitării fragmentării habitatului vidrei şi a speciilor de amfibieni şi reptile;*

*- îndiguiri şi baraje care pot duce la modificări ale nivelului natural al apei, precum şi desecarea şi degradarea bălţilor temporare sau permanente din zona amplasamentului;*

*- circulația şi parcarea utilajelor şi a mijloacelor de transport în afara drumurilor existente, în albia minoră și pe malul râului și a altor habitate acvatice; se recomandă limitarea temporară, pe cât posibil a accesului auto în perioada de reproducere a speciilor în zona habitatelor unde speciile au fost semnalate;*

*- realizarea de căi noi de acces pe teritoriul ariei protejate;*

*- depozitarea de carburanţi şi uleiuri în perimetru sau în vecinătate şi deversarea acestora în apa râului Someşul Mare;*

*- depozitarea definitivă sau temporară a materialului rezultat prin decopertarea perimetrului de exploatare a pietrişului şi nisipului, precum şi a altor tipuri de deşeuri, în perimetrul ariei naturale protejate de interes comunitar;*

*- folosirea unor tratamente chimice în interiorul şi în vecinătatea habitatelor frecventate de aceste specii;*

*În vederea protejării vidrei, lucrările se vor desfășura numai pe perioadă de zi.*

*Organizarea de şantier va fi amplasată în afara sitului ROSCI0051 Cușma, numai pe terenul neexploatabil amplasat în partea opusă râului Someşul Mare şi înafara sitului.*

*Echipele de specialişti care vor efectua lucrările vor fi instruite cu privire la existenţa Sitului Natura 2000 în zona de execuţie a lucrărilor şi asupra măsurilor şi responsabilităţilor privind protecţia acestuia.*

*În timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar.*

*Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv*:

* *Ordinul nr. 46/2016 privind instituirea regimului de arie naturala protejată şi declararea siturilor de importanţă comunitară ca parte integranta a Reţelei ecologice europene Natura 2000 in Romania.*
* *O.U.G. nr.* *57/2007* *privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările şi completările ulterioare*

*12. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*13. La finalizarea proiectului, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean B.-N. al G.N.M. pentru verificarea conformării cu actul de reglementare.*

**Proiectul propus nu necesită parcurgerea celorlalte etape ale procedurii de evaluare adecvată.**

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV, ŞEF SERVICIU,

AVIZE, ACORDURI AUTORIZAȚII,

biolog-chimist Sever Ioan ROMAN

ing. Marinela Suciu

Întocmit, ing. Livia Puşcaş